Diaes eo  gouzout da vat da be vare e teuomp da vezañ tud gourtud deuet (deuet da belech ? :p), ha pegoulz e tilezer e vugaleaj. Lod a lavar e chomont bugale vras, daoust dezho bezañ kozh dija, met ur mare a zo memestra ma cheñch an traoù, ma ne vez ket ar wezenn el liorzh ur vag morlaer, ma neo ket ar parkad maiz ur goadeg leun a drolled ha ma ne vez soudardigoù plastok nemet soudardigoù plastok. Marv an ijin eme lod, met aze emañ choazh koulskoude, war-bouez emañ bet anzavet eo gwirion ar bed, hag ez eus nebeud a blas enañ evit moliach ha faltazi. Fetis ha gwirion, setu ho tazont, bugale. An ijin a vez kaset el levrioù, er filmoù, choarioù video hag er gevier a liver deomp-hon-unan. 